לכל אלו שתמיד מתלוננים שאין להם זמן ולו רק היו יכולים לקום שעה קודם, האם ידעתם שיממה (הזמן שלוקח לכוכב הארץ להסתובב על צירו) לא תמיד הייתה, ותהיה, 24 שעות? כך למשל, אצל הדינוזאורים (100 מיליון שנה לאחור) היממה הייתה כ- 23 שעות בלבד, ובפועל גם כיום היממה הולכת ומתארכת, אבל כדי להרויח שעה נוספת נצטרך לחכות לפחות 100 מיליון שנה נוספות.
ה"אשם" העיקרי הוא הירח, עניינים של חוקי כבידה, גאות ושפל, אבל הירח גם הולך ומתרחק מכוכב הארץ בקצב של כמעט 4 ס"מ בשנה (או כפי שנהוג לומר – בקצב בו גדלות הציפרניים שלנו) ולכן השפעתו הולכת ודועכת. למעשה אלמלא הירח, או ליתר דיוק טרם היווצרותו, אורך היממה בכוכב הארץ היה שעות ספורות בלבד.
בירח אגב, היממה נמשכת כחודש "שלנו", עוד אתגר קטן למי שמבקש להעתיק חלק מתושבי כוכב האדם לירח.
ומה הקשר לקוד ירוק? מסתבר, מאוד בקטנה, שגם ההתחממות הגלובלית משפיעה על אורך היממה, כי הפשרת הקטבים והתחממות האוקיינוסים משנה את פחיסות הכוכב עליו אנו חיים, ולכן גם משפיעה על קצב הסיבוב שלו. אבל אל תפתחו ציפיות … האדם יחזיר לטבע את השליטה בכוכב הארץ הרבה לפני שנזכה לישון שעה נוספת, ואם תשאלו אותי, גם הרבה לפני שנזכה לישב את הירח.